ASAP ร่วงหนัก 7% ผิดหวังผลงานปี 61 กำไรลด 41% เหตุรายได้ขายรถยนต์ลด-ค่าใช้จ่ายเพิ่ม
ASAP ร่วงหนัก 7% ผิดหวังผลงานปี 61 กำไรลด 41% เหลือ 89.64 ลบ. จากปีก่อนกำไร 150.79 ลบ. เหตุรายได้ขายรถยนต์ลด-ค่าใช้จ่ายเพิ่ม 
1 มี.ค. 2562

ผู้สื่อข่าวรายงานว่า ราคาหุ้น บริษัท ซินเนอร์เจติค ออโต้ เพอร์ฟอร์มานซ์ จำกัด (มหาชน) หรือ ASAP ล่าสุด ณ เวลา 11.24 น. อยู่ที่ 3.16 บาท ลบ 0.24 บาท หรือ 7.06% สูงสุดที่ 3.34 บาท ต่ำสุดที่ 3.10 บาท ด้วยมูลค่าซื้อขาย 10.24 ล้านบาท

ทั้งนี้ ราคาหุ้น ASAP ปรับตัวลงหลังรายงานผลการดำเนินงานประจำปี 2561 (รวมบริษัทย่อย) สิ้นสุดวันที่ 31 ธ.ค. 2561 ดังนี้

โดยผลการดำเนินงานประจำปี 2561 มีกำไรลดลง เนื่องจากบริษัทมีรายได้จากการขายรถยนต์ลดลง 15.36 ล้นบาท เนื่องจากมีจำนวนรถยนต์ที่ครบอายุสัญญาเช่าและนำออกจำหน่าย 911 คัน น้อยกว่ารถยนต์ครบอายสัญญาเช้าและนำออกจำหน่ายในขณะที่ปี 2560 มีจำนวน 1,172 คัน
รวมทั้งบริษัทมีค่าใช้จ่ายรวมจำนวน 2,607.77 ล้านบาท เพิ่มขึ้น 556.38 ล้านบาท หรือคิดเป็นร้อยละ 27 เป็นผลมาจากการเพิ่มขึ้นของจำนวนรถยนต์ให้บริการของบริษัท การปรับปรุงพัฒนาคุณภาพการให้บริการ
 